Find Holger på Google Maps

Påskeæg og 1. april i en skøn forening – og Google har altid været gode til at markere begge begivenheder. Således også i dag. Nu kan du nemlig spille Find Holger på Google Maps – og nej, det er ikke en joke.

Spillet kan spilles på både Android, iPhone, iPad og i browseren på computeren. For at starte spillet, skal du gå ind på Google Maps og trykke på Holger, når han dukker op på skærmen. Android-brugere kan også spørge Google Assistent “Hvor er Holger” for at starte spillet.

Her finder du Holger …

Google Maps transporterer dig herefter rundt til forskellige lokationer rundt om i verden, hvor du skal finde Holger, vinde badges og derigennem stige i levels.

Når Holger er fundet, skal du tage et skærmbillede og dele det på Twitter eller Instagram med @GoogleMaps for at fortælle andre spillere, at du har fundet den stribede figur.

God fornøjelse … og nej, det er altså ikke en aprilsnar.

Find Holger på Google Maps